§ 1. Broytingar í friðingini mega ikki fara fram uttan loyvi frá landsstýrinum. Koma menn undir arbeiði fram á fornminni av áðurnevndu sløgum, skal arbeiði teirra á staðnum beinan vegin halda upp at, boð skulu verða send landsstýrinum og tí í § 3 umrøddu nevnd, og arbeiðið má ikki halda áfram, fyrrenn samtykki landsstýrisins er fingið til vega. Landsstýrið letur gera staðarskipaðan lista yvir verðsligar byggningar ella byggningspartar, sum verða at friða. Landsstýrið setur fornminnisnevndina við 3 limum, sum eru stjóri fyri Føroya Forngripasavni, ein løgfrøðingur og ein byggningskønur maður. Landsstýrið velur formannin. Nevndin verður vald fyri 4 ár. Eitt eintak av listanum skal saman við lógini verða sent sóknarstýrinum fyri avvarðandi kommunu, bygginevndini og landfútanum. Umframt fær sorinskrivarin frásøgn, sum verður at tinglesa. Skylda hansara er at geva landsstýrinum frásøgn um ognarskifti. § 5. Ynskir ánarin av byggningi, ið stendur á listanum, at ríva hann niður, skal hann 3 mánaðir frammanundan geva landsstýrinum boð um tað. Heldur stýrið eftir ummælinum frá fornminnisnevndini, at tað er ikki nóg stór grund til at seta seg ímóti niðurríving, fær ánarin boð um hetta, og ánarin kann eftir móttøku av hesi frásøgn fara undir niðurrívingina. Heldur landsstýrið, at byggningurin er verdur at varðveita, kann tað gera tiltak til at ogna hinum almenna hann, um neyðugt við tøku, við peningsveitan á fíggjarlógini ella við serligari lóg. Í slíkum føri kann ánarin ikki fara undir niðurrívingina, áðrenn tað er endaliga avgjørt, at hitt almenna ikki ynskir at ogna sær byggningin. Heldur stýrið tá, at tey arbeiði, sum liggja fyri í uppskoti, vilja broyta stílin, eyðkennini og søguliga týdningin í byggninginum, kann tað nokta arbeiðsloyvi til aðra bygging enn slíka, sum er føstløgd eftir samráð við fornminnisnevndina. Førir hetta øktar útreiðslur við sær, skal ánarin fáa útreiðsluøkjanina endurgoldna frá tí almenna, um hann ikki fær góðgjørslu í hægri nyttuvirði av byggninginum. Við møguligari umvølan av byggninginum er ánarin skyldugur at fylgja teim í § 6 givnu reglum. Í samráð við fornminnisnevndina ger landsstýrið lista yvir kirkjur og kirkjuinnbúgv og avger, hvørjar kirkjur og hvat kirkjuinnbúgv friðing skal galda fyri. Fyri slíkar galda reglurnar í hesi lóg um friðing av verðsligum byggningum. Er ivi um aldurin á einum luti ella noktar landsantikvarurin útflutningsloyvi, tekur landsstýrið endaliga avgerð. § 11. Tann, ið verður funnin sekur í broti móti reglunum í hesi lóg, verður at døma í bót. 1) Broytt við løgtingslóg nr. 11 frá 19. apríl 1972 2) Broytt við løgtingslóg nr. 38 frá 2. juni 1970